जियोजित बीएनपी परिबास फाइनेंसियल सर्विसेज के गौरांग शाह का कहना है कि आने वाले दिनों में निफ्टी 9,500 के स्तर को छू सकता है. विश्लेषकों का मानना है कि यूपी में बीजेपी को निर्णायक जनादेश मिलने से सरकार के आर्थिक सुधारों के एजेंडे को बल मिलेगा और राज्यसभा में भी उसकी स्थिति मजबूत बनेगी. ट्रेडबुल्स के निदेशक और चीफ ऑपरेटिंग ऑफिसर ध्रुव देसाई ने कहा, यूपी के जनादेश के बाद सरकार आर्थिक सुधारों को लेकर और ठोस कदम उठा सकती है, जिससे देश में काफी संरचनात्मक बदलाव होंगे.